**PAPILDOMAS SUSITARIMAS NR. 7 DĖL 2024-02-01 SUTARTIES NR. S-103 PAKEITIMO**

2025-06-10

Vilnius

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“** atstovaujama šį dokumentą pasirašančio įgalioto bendrovės darbuotojo (toliau Rangovas)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-02-01 Šalys sudarė viešojo pirkimo sutartį Nr. S-103 (toliau – Sutartis), projekte „Rajoninio kelio Nr. 4707 Grigiškės–Lentvaris–Dobrovolė ruožo nuo 5,2 km iki 6,376 km kapitalinis remontas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Rangos darbų viešojo pirkimo metu Projektas buvo pateiktas tiekėjams, ir pagal jį pirkime dalyvavę tiekėjai nusimatė dujotiekio apsaugojimo darbus atlikti savo jėgomis ir juos įkainojo, kaip buvo Užsakovo nurodyta Darbų kiekių žiniaraščio Nr. 1 „Susisiekimo dalis“ 2 skyriaus „Žemės sankasa“ 2.5 pozicijoje „Plieninio dėklo dn200 mm klojimas atviru būdu“, 18,0 m (Rangovo pasiūlyta kaina 1 437,48 Eur) ir 2.6 pozicijoje „Plieninio dėklo dn300 mm klojimas atviru būdu“, 16 m (Rangovo pasiūlyta kaina 2 059,84 Eur). Viso Rangovas dujotiekio apgaubimo darbams savo pasiūlyme numatė 3 497,32 Eur (be PVM);
4. Viešojo pirkimo metu pateiktuose dokumentuose nebuvo nurodyta Rangovui dėl dujotiekio apsaugojimo darbų sudaryti sutartį su inžinerinio tinklo savininku AB „Energijos skirstymo operatorius“ (toliau – AB „ESO“);
5. Rangovas iš jam pateiktų viešojo pirkimo dokumentų, Projekto duomenų, Sutarties nuostatų neturėjo galimybės įsivertinti ar žinoti, kad dujotiekio apsaugojimo darbus galės atlikti išskirtinai tik AB „ESO“ pasamdytas rangovas, ir kad tokiems darbams atlikti reikės atskiro projekto;
6. Atsižvelgdamas į E punkte nurodytas aplinkybes, 2024 m. rugsėjo 13 d. Rangovas su AB „ESO“ dėl šių darbų atlikimo pasirašė Operatoriaus dujų tinklo iškėlimo kliento prašymu paslaugos sutartį Nr. 20321/541421 ir 2024 m. rugsėjo 18 d. apmokėjo išankstinę 22 020,25 Eur su PVM įmoką pagal AB „ESO“ pateiktą 2024 m. rugsėjo 13 d. sąskaitą išankstiniam apmokėjimui (paslaugos sutartis, sąskaita ir mokėjimo pavedimas pateikiami Priede Nr. 1);
7. AB „ESO“ rangovui 2025 metais atlikus dujotiekio apsaugojimo darbus, AB ESO 2025 m. gegužės 20 d. išrašė Rangovui kreditinę PVM sąskaitą faktūrą Nr. ESO25P061111, kuria yra patikslinta AB „ESO“ 2025 m. balandžio 4 d. sąskaita Nr. ESO25P040132, ir kurioje nurodyta, jog Rangovas turi atlikti galutinį mokėjimą AB „ESO“ 9 250,08 Eur sumai. Rangovas šią sumą apmokėjo 2025 m. gegužės 30 d. (sąskaita ir mokėjimo pavedimas pateikiami Priede Nr. 1).
8. Viso už dujotiekio apsaugojimo darbus Rangovas patyrė išlaidų už 31 270,33 Eur su PVM. Užsakovas 2025 m. kovo 26 d. rašte Nr. 2-25-4300 (pateikiama Priede Nr. 1) pažymėjo, kad dėl išlaidų kompensavimo bus sutarta tarp Užsakovo ir Rangovo pasirašant Sutarties papildomą susitarimą, tačiau ne anksčiau nei Rangovas galutinai atsiskaitys su AB „ESO“ ir pateiks to įrodymus. Atitinkamai, C punkte nurodyta suma 3 497,32 Eur (be PVM), kuri yra įtraukta į Sutarties kainą, turi būti minusuota.2025 m. kovo mėn. pradžioje Rangovas išsikvietė AB „ESO“ atstovą dėl dviejų dujotiekio sklendžių (kapų) ties Pk 62+00 ir Pk 62+40 d. p. apžiūros, norėdamas įsitikinti, kad esamomis dujotiekio sklendėmis, po naujo šaligatvio bei vejos dangų įrengimo, bus galima naudotis tinkamai. AB „ESO“ atstovas, įvertinęs situaciją bei reikalavimus, reikalingus sklendės atstumui nuo jos viršaus iki dangos (šaligatvis, veja), nurodė, kad yra reikalinga atlikti dujų sklendžių (kapų) pakėlimo darbus, kadangi sklendės viršutinės dalys buvo per žemai reikalaujamo aukščio, ir nurodė, kad šiuos darbus gali atlikti tik AB „ESO“ pasamdytas rangovas;
9. Rangovas iš jam pateiktų viešojo pirkimo dokumentų, Projekto duomenų, Sutarties nuostatų neturėjo galimybės įsivertinti papildomus dujotiekio sklendžių (kapų) iškėlimo darbus ir žinoti, kad šiuos darbus galės atlikti išskirtinai tik AB „ESO“ pasamdytas rangovas;
10. 2025 m. balandžio 4 d. Rangovas su AB „ESO“ pasirašė Sutartį Nr. 71000/440834 dėl AB „ESO“ dujų įtaisų Fabriko g, Lentvaris, Nr. KP-01-00134 (koordinatės 568352,33; 6055752,49), Nr. C-01-05067 (koordinatės 568338,44; 6055808,32) aukščio reguliavimo paslaugos, įskaitant žemės kasimo darbus, ir 2025 m. balandžio 14 d. apmokėjo išankstinę 1 452,00 Eur su PVM įmoką pagal AB „ESO“ pateiktą 2025 m. balandžio 9 d. sąskaitą išankstiniam apmokėjimui (paslaugos sutartis, sąskaita ir mokėjimo pavedimas pateikiami Priede Nr. 1) ;
11. Rangovas, atsiradus būtinumui atlikti tokius darbus, statybos dalyvių susirinkimų metu pateikė Užsakovui visą reikiamą informaciją, susijusią su AB „ESO“ inžinerinių tinklų darbų atlikimu bei apmokėjimu vertinimui dėl šių darbų apmokėjimo pagal pateiktas AB „ESO“ sąskaitas, kurios yra apmokėtos Rangovo (detalizuota **Priede Nr. 1**);
12. AB „ESO“ rangovui 2025 metais atlikus dujotiekio sklendžių iškėlimo darbus, AB ESO 2025 m. gegužės 27 d. išrašė Rangovui PVM sąskaitą faktūrą Nr. ESO25P065932, kurioje nurodyta, jog Rangovui turi būti grąžinama permokėta 475,29 Eur su PVM suma. Rangovui šią sumą AB „ESO“ apmokėjo 2025 m. gegužės 30 d. (sąskaita ir įeinančio mokėjimo patvirtinimas pateikiami Priede Nr. 1). Viso už dujotiekio sklendžių iškėlimo darbus Rangovas patyrė išlaidų už 976,71 Eur su PVM.
13. Užsakovas, atsižvelgdamas į aprašytas aplinkybes ir į tai, kad AB „ESO“ Rangovui po faktinių aukščiau paminėtų darbų atlikimo buvo išrašytos ir apmokėtos galutinės sąskaitos; (ii) neapmokės sumų, nurodytų Sutarties Darbų kiekių žiniaraščio Nr. 1 „Susisiekimo dalis“ 2 skyriaus „Žemės sankasa“ 2.5 ir 2.6 pozicijose, kadangi šių darbų Rangovas neatliko.

Šalys, remdamosi Sutarties XII skyriaus nuostatomis, sudaro šį susitarimą dėl papildomų ir neatliekamų (atsisakomų) darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl žemiau nurodytos AB „ESO“ atliktų papildomų darbų kainos, kurią, , Užsakovas įsipareigoja Rangovui kompensuoti Sutartyje nustatyta tvarka:
   1. viso papildomų darbų kaina su PVM yra 32 247,04 Eur (trisdešimt du tūkstančiai du šimtai keturiasdešimt septyni eurai 4 ct).
   2. papildomų darbų kaina be PVM yra 26 650,45 Eur (dvidešimt šeši tūkstančiai šeši šimtai penkiasdešimt eurų 45 ct).
   3. 21 proc. PVM yra 5 596,59 Eur ( penki tūkstančiai penki šimtai devyniasdešimt šeši eurai 59 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 4 231,76 Eur (keturi tūkstančiai du šimtai trisdešimt vienas euras 76 ct).
   2. neatliekamų darbų kaina be PVM yra 3 497,32 Eur (trys tūkstančiai keturi šimtai devyniasdešimt septyni eurai 32 ct).
   3. 21 proc. PVM yra 734,44 Eur (septyni šimtai trisdešimt keturi eurai 44 ct).
3. Dėl aukščiau šiame Susitarime nurodytų sąlygų, Sutarties 12 punkte numatyta Sutarties kaina padidėja toliau nurodyta suma: 28 015,28 Eur (su PVM). Galutinė Sutarties kaina yra: 3 418 138,94 Eur (su PVM).
4. Šalys susitaria, kad dėl papildomų darbų nėra suteikiamas papildomas darbų atlikimo terminas.
5. Rangovas įsipareigoja pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 – Rangovo 2025 m. birželio 9 d. raštas Nr. SDV-2025-0187.

|  |  |  |  |  |  |
| --- | --- | --- | --- | --- | --- |
| |  |  | | --- | --- | | UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  A.s. Nr. LT36 2140 0300 0060 9614  Luminor Bank AS  El. p. eurovia@eurovia.lt  Generalinis direktorius Artūras Prichodka  Dokumentą pasirašantis įgaliotas bendrovės darbuotojas | | |  |  | | --- | --- | | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  A.s. Nr. LT36 2140 0300 0060 9614  Luminor Bank AS  El. p. eurovia@eurovia.lt  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  A.s. Nr. LT36 2140 0300 0060 9614  Luminor Bank AS  El. p. eurovia@eurovia.lt  Generalinis direktorius Artūras Prichodka  Dokumentą pasirašantis įgaliotas bendrovės darbuotojas | |